Kamu bisa jelasin ke aku soal Malaysia di Sukan Olimpik Musim Panas 2016 dalam bahasa melayu?

Malaysia telah menyertai Sukan Olimpik Musim Panas 2016 di Rio de Janeiro, Brazil, pada 5 hingga 21 Ogos 2016.

Pada Sukan Olimpik 2016 di Rio, Brazil, Malaysia telah berjaya merangkul pingat pertama iaitu pingat perak dalam acara terjun platform 10m seirama wanita melalui pasangan Pandelela Rinong dan Cheong Jun Hoong dan lantas selaku pasangan pertama memenangi pingat dalam acara terjun.

Kegembiraan rakyat Malaysia berterusan apabila anak kelahiran Terengganu, Azizulhasni Awang berjaya merangkul pingat gangsa melalui acara keirin di pentas akhir dibelakang pelumba Great britain dan Belanda. Ini merupakan pingat pertama olimpik disumbangkan melalui acara berbasikal selain badminton dan terjun.

Sukan Olimpik di Rio 2016 menjadi sejarah pertama buat Malaysia apabila berjaya mengumpul lebih dari 2 pingat dalam 1 edisi apabila memungut pingat ketiga iaitu pingat perak oleh pasangan Chan Peng Soon & Goh Liu Ying melalui acara Badminton Beregu Campuran, tewas ditangan pasangan Ahmad Tontowi and Liliyana Natsir dari Indonesia dengan mata 14-21 & 12-21.

Kontinjen Badminton Malaysia sekali lagi membuat sejarah apabila pasangan beregu lelaki, Goh V Shem & Tan Wee Kiong berjaya merangkul pingat perak ketiga untuk Malaysia dan pingat ke 4 keseluruhan selepas berhempas-pulas menentang pasangan dari China, Fu Haifeng & Zhang Nan, tetapi tewas dalam perlawanan 3 set yang sangat mendebarkan 21-16, 11-21 & 21-23.

Dan pingat yang terakhir, pingat perak dapat dirangkul sekali lagi oleh jaguh badminton dunia, Lee Chong Wei dalam acara sukan badminton perseorangan lelaki apabila tewas 18-21 & 18-21 diakhiri dalam suasana mendebarkan & beliau telah berjasa buat sukan negara apabila berjaya membuat rekod mendapat pingat peribadi & perak olimpik sebanyak 3 kali. Beliau berkemungkinan akan bersara dari sukan badminton selepas Sukan Olimpik Rio 2016 untuk memberi peluang & mengasah bakat muda dalam mengambil pengalaman & terlibat di pentas antarabangsa.

Rumusannya, kontinjen malaysia telah berjaya membuat sejarah di Sukan Olimpik Panas Rio 2016 apabila pertama kali berjaya merangkul 5 pingat secara keseluruhan (badminton-3/terjun-1/basikal-1) yang pada rekod sebelum ini, kontinjen malaysia hanya mampu merangkul sebanyak 2 pingat dalam 1 temasya iaitu di Sukan Olimpik Atlanta 1996 & Sukan Olimpik London 2012. Dato' Lee Chong Wei pula mencipta rekod selaku atlet yang berjaya medapat 3 pingat di Sukan Olimpik iaitu di Sukan Olimpik Beijing 2008, Sukan Olimpik London 2012 & Sukan Olimpik Rio 2016 diikuti Pandelela Rinong PAMG sebagai atlet pertama wanita & kedua terbanyak merangkul pingat di Sukan Olimpik London 2012 & Rio 2016 dalam acara terjun.